Public procurement notice: Voluntary Ex Ante Transparency Notice
Published: 2020-05-14
Buyer: Vantaan kaupunki
Country: FI
Contract type: Services
Procedure: Contract award without prior publication
CPV classification: 72000000
Estimated value: 388236 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
ServiceNow-järjestelmän laajentamiseksi kaupungin muille toimialoille on hankittava lisää prosessinomistajalisenssejä sekä lisäksi hyväksyjälisenssejä.
Vantaan kaupunki on kilpailuttanut vuonna 2018-2019 Vantaan IT-integraattoripalvelut ja kaupun-ginhallituksen päätöksellä § 13/2019 20.5.2019 valinnut palveluiden toimittajaksi Sofigate Oy:n. Puitesopimus tuli voimaan 1.11.2019 (VD/2759/02.08.00.00/2018).
Puitesopimukseen sisältyy 40 kappaletta ServiceNow-palvelunhallintajärjestelmän prosessinomistajan lisenssejä tietohallinnon käyttöön. ServiceNow-järjestelmän laajentamiseksi kaupungin muille toimialoille, on hankittava lisää prosessinomistajalisenssejä sekä lisäksi hyväksyjälisenssejä.
Julkisista hankinnoista ja käyttöoikeussopimuksista annetun lain (1397/2016, jäljempänä hankintalaki) 136 §:n 1 momentissa säädetään, että hankintasopimusta tai puitejärjestelyä ei saa EU-kynnysarvot ylittävissä hankinnoissa tai kansalliset kynnysarvot ylittävissä liitteen E mukaisissa palveluhankinnoissa taikka käyttöoikeussopimuksissa olennaisesti muuttaa sopimuskauden aikana ilman tämän lain mukaista uutta hankintamenettelyä. Lainkohdan 136 §:n 2 momentissa säädetään poikkeuksista 1 momentissa mainittuun pääsääntöön. Hankintalain esitöiden (HE 108/2016 vp) mukaan sen estämättä, mitä 1 momentissa säädetään, hankintasopimukseen ja puitejärjestelyyn voitaisiin tehdä muutos ilman uutta hankintamenettelyä sanotussa momentissa luetelluissa tilanteissa. Muutos olisi sallittu 2 momentissa tarkoitetuissa tilanteissa riippumatta siitä, täyttääkö muutos 1 momentissa määritellyt olennaisuuden tunnusmerkit. Lainkohdan 2 momentin 2 kohdan mukaan olennaisena sopimusmuutoksena ei pidetä muutosta, mikäli alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle.
ServiceNow-palvelunhallintajärjestelmälisenssit ja niiden ylläpito ovat sisältyneet alkuperäiseen hankintasopimukseen. Lisälisenssien hankkiminen on Vantaan kaupungin kannalta välttämätöntä, jotta palvelunhallintajärjestelmää voidaan laajentaa kaupungin muille toimialoille. Palveluntuottajan vaihtaminen aiheuttaisi Vantaan kaupungille yhteensopimattomuutta, päällekkäisiä prosesseja ja kustannuksia sekä kohtuuttomia teknisiä vaikeuksia ServiceNow-palvelunhallintajärjestelmän ja sen lisenssien ylläpidon osalta.
Hankintasopimuksen muutos ei ylitä hankintalain 136 §:n 3 momentissa määriteltyä enimmäismäärää ottaen huomioon 5 momentissa mainittu indeksiehto. Näin ollen kysymys on hankintalain 136 §:n 2 momentin 2 kohdan mukaisesta sallitusta hankintasopimuksen muutoksesta.


Winner: Sofigate Oy
Award value: 388236